18.

PYYTÄVÄT KOMISSIOTA — työskentelemään jäsenvaltioiden kanssa tämän työsuunnitelman toteuttamiseksi, erityisesti liitteessä I esitettyjen tulosten saavuttamiseksi; — tiedottamaan jäsenvaltioille EU:n muilla toiminta-aloilla käynnissä olevista tai suunnitelluista aloitteista, joilla on vaikutusta urheilualaan, sekä komission tähän liittyvistä toimista; — tiedottamaan urheilutyöryhmälle asiantuntijaryhmien toimeksiannoista; — tukemaan jäsenvaltioita ja muita asianomaisia toimijoita tässä päätöslauselmassa esitettyjä aiheita ja keskeisiä kysymyksiä koskevissa toimissa, erityisesti: — tarkastelemalla keinoja helpottaa jäsenvaltioiden ja asiantuntijoiden osallistumista liitteessä I tarkoitettuihin asiantuntijaryhmiin ja kutsua urheiluliikkeen edustajia ja tarvittaessa muita sidosryhmiä niihin, jotta voitaisiin varmistaa korkea ja yhdenmukainen edustavuus ja asiantuntemus; — perustamalla asiantuntijaryhmiä, jotka käsittelevät seuraavia aiheita: — rehellisyys — taitojen ja inhimillisten voimavarojen kehitys urheilussa; — perustamalla muita tukimuotoja hyvien käytäntöjen vaihdon, vertaisoppimisen ja tiedon lisäämisen edistämiseksi (esim. opinnot); — antamalla tarvittavaa asiantuntija-apua antidopingasioissa, erityisesti WADAn antidopingsäännöstön tulevan tarkistuksen yhteensopivuudesta EU:n lainsäädännön kanssa; — antamalla logistista ja teknistä tukea EU:n urheilupolitiikkaa koskevien asiakirjojen ja tietojen keräämiseksi ja levittämiseksi; — järjestämällä erityisiä klusteritapaamisia urheilualan edellisissä ja nykyisissä työsuunnitelmissa laajasti käsitellyillä politiikanaloilla. Kokousten tarkoituksena on keskustella alaa koskevien EU-rahoitteisten hankkeiden tuloksista, joista on hyötyä urheilulle, sekä edistää hyvien käytäntöjen ja tietyistä aiheista saatujen kokemusten vaihtoa, tarkastella saavutettua edistystä ja määritellä tarvittavat lisätoimet erityisesti liitteessä I esitetyillä aloilla. Kokouksia tulisi järjestää vähintään kerran vuodessa. — huolehtimaan komission aiemmin perustamien, ruohonjuuritason urheilua sekä urheilua ja diplomatiaa käsittelevien korkean tason ryhmien työn jatkotoimista; — huolehtimaan edellisen hyvää hallintotapaa käsitelleen asiantuntijaryhmän suositusten jatkotoimista ja sopupelien torjuntaan liittyvien nykyisten kysymysten jatkuvuudesta; — edistämään taitojen ja pätevyyden tunnustamista urheilussa; — helpottamaan jäsenneltyä vuoropuhelua urheilusta, muun muassa järjestämällä vuosittain Euroopan urheilufoorumi, joka kokoaa yhteen kaikki keskeiset sidosryhmät urheilun eri tasoilta; — kehittämään vuotuista Euroopan urheiluviikkoa ja sen avulla lisäämään kautta vuoden urheilun ja liikunnan harrastamista tämän työsuunnitelman painopisteiden mukaisesti; — tukemaan tässä työsuunnitelmassa vahvistettuja ensisijaisia aiheita ja vastaavia keskeisiä kysymyksiä hyödyntäen Erasmus+-ohjelmaa ja muita asiaankuuluvia EU:n ohjelmia sekä Euroopan rakenne- ja investointirahastoja; — antamaan vuoden 2020 alkupuoliskolla kertomuksen työsuunnitelman täytäntöönpanosta ja tarkoituksenmukaisuudesta jäsenvaltioiden vapaaehtoisten lausuntojen pohjalta. Kertomuksen pohjalta laaditaan vuoden 2020 loppupuoliskolla mahdollinen seuraava EU:n työsuunnitelma; — tarvittaessa asettamaan tämän ja edellisten EU:n työsuunnitelmien työrakenteissa saavutetut tulokset julkisesti saataville.